Diari Oficial de la Generalitat Valenciana


Sumari del DOGV 7377, del 08-10-2014 (2014/9116)

ACORD de 19 de setembre de 2014, del Consell, de reajustament de dotacions en el capítol IV transferències corrents del subprograma 322.52, Formació i Qualificació Professional, per import de cent nou mil euros (109.000,00 euros). Expedient 31.005/14.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7377

Data del DOGV
:   08-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9116


Data del document
:   19-09-2014

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 19 de setembre de 2014, del Consell, de reajustament de dotacions en el capítol IV transferències corrents del subprograma 322.52, Formació i Qualificació Professional, per import de cent nou mil euros (109.000,00 euros). Expedient 31.005/14. [2014/9116]  
El Consell, en la reunió del dia 19 de setembre de 2014, va adoptar l'acord següent:  
La Llei 11/2012, de 27 de desembre, de Pressupostos de la Generalitat per a l'exercici 2013, en la secció 11, incloïa en l'annex de transferències corrents, capítol IV, del programa 322.52, les línies de subvenció nominatives T5636 «Col·laboració amb el Consell General de Cambres de Comerç de la Comunitat Valenciana» i la T5687 «Col·laboració amb FESORD», que van donar suport a resolucions o convenis subscrites amb les mencionades entitats per al desenrotllament d'actuacions conjuntes en l'àmbit de la formació i qualificació professional.  
  
Finalitzat l'exercici 2013, han quedat pendents compromisos degudament adquirits per imports de 100.000,00 euros en la línia T5636 i per 9.000,00 euros en la T5687, que és necessari atendre a càrrec d'este exercici en el pressupost del SERVEF, ja que les competències de la Formació Professional s'atribuïxen a la Direcció General d'Ocupació i Formació, segons establix el Decret 194/2013, del Consell.  
  
En este exercici hi ha les línies anteriorment mencionades, per al mateix beneficiari i la mateixa finalitat. A fi d'atendre els dits compromisos, el director general del SERVEF proposa incrementar les dotacions d'estes línies, per l'import corresponent a cada una d'estes, minorant la dotació de la línia de subvenció genèrica del mateix subprograma, T0933, «Formació professional a la mida de les empreses», per un total de 109.000,00 euros.  
Per tot el que s'ha exposat, de conformitat amb el que establixen els articles 32 i 33 del Text Refós de la Llei d'Hisenda Pública de la Generalitat Valenciana; els articles 18 i 19 de la Llei 6/2013, de 26 de desembre, de Pressupostos de la Generalitat per a l'exercici 2014; el Decret 194/2013, de 20 de desembre, del Consell, pel qual s'aprova el Reglament d'Organització i del Règim Jurídic del SERVEF, i a proposta del conseller d'Hisenda i Administració Pública, el Consell  
  
  
  
ACORDA  
  
Primer. Minorar la dotació de la línia de subvenció genèrica, per l'import que es detalla a continuació:  
  
Aplicació Codi línia/Descripció Import  
23.68.77.6877.77334.7 Línia T0933 «Formació   
 professional a la mida   
 de les empreses» 109.000,00 €  
  
Segon. Incrementar la dotació de les línies de subvenció nominatives, pels imports que s'indiquen:  
  
Aplicació Codi línia/Descripció Import  
34.33.14.6434.92442.0 Línia T5636 «Consell   
 General de Cambres  
 de Comerç de la  
 Comunitat Valenciana» 100.000,00 -   
55.71.63.0603.43675.7 Línia T5687 «Col·laboració  
 amb FESORD» 9.000,00 -  
   
   
València, 19 de setembre de 2014  
  
El vicepresident i secretari del Consell,  
JOSÉ CÍSCAR BOLUFER